Ego Alaydis, ducissa mater ducis Burgundie, notum facio omnibus presentes litteras inspecturis quod dominus Hugo de Moncials, miles, in mea presentia constitutus, dedit et concessit ecclesię Beatę Marię Loci Dei et sanctimonialibus ibidem Deo servientibus in puram et perpetuam elemosinam, ob remedium animę domini Huonis, fratris sui, et animarum antecessorum suorum, quicquid habebat apud Boncort, exceptis duobus bossellis bladi. In cujus rei testimonium presentes litteras sigillo meo sigillavi. Actum anno Domini M°CC° quadragesimo secundo, mense maio.